- Nordjylland har en kæmpe arbejdskraft-reserve, som ikke er udtømt endnu. Blandt andet fra andre EU-lande. Derfor er der ikke brug for at lempe udlændingepolitikken yderligere. Det fastslår det nordjyske folketingsmedlem Birgitte Josefsen (V) og folketingskandidat Kristian Andersen (V), som er opstillet i Nordjylland. Det er en reaktion på det udspil, der er kommet fra en gruppe unge venstrefolk - nemlig idéen om fri indvandrig for at øge den danske arbejdsstyrke. -Alene i inden for EU er der adgang til en halv milliard mennesker, som kan komme hertil, hvis de vil arbejde. De har faktisk adgang til at komme her uden ydelser og søge arbejde i et halvt år, siger Birgitte Josefsen -Vi skal passe meget på, at vi ikke gentager den fejl, vi gjorde i 60erne og 70erne, hvor vi åbnede sluserne for folk under en højkonjunktur uden at stille krav til deres ophold, siger hun
Venstre-advarsel mod at lempe indvandringen